CELEX: 62021TN0313
Language: mt
Date: 2021-06-03 00:00:00
Title: Kawża T-313/21: Rikors ippreżentat fit-3 ta’ Ġunju 2021 – SAS Cargo Group et vs Il-Kummissjoni

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/49
            
         
      Rikors ippreżentat fit-3 ta’ Ġunju 2021 – SAS Cargo Group et vs Il-Kummissjoni
      (Kawża T-313/21)
      (2021/C 289/66)
      Lingwa tal-kawża: l-Ingliż
      
         Partijiet
      
      
         Rikorrent: SAS Cargo Group A/S (Kastrup, id-Danimarka), Scandinavian Airlines System Denmark-Norway-Sweden (Stokkolma, l-Isvezja), SAS AB (Stokkolma) (rappreżentanti: B. Creve, M. Kofmann, J. Killick u G. Forwood, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tordna lill-Unjoni Ewropea, irrappreżentata mill-Kummissjoni Ewropea:
                  
                              (a)
                           
                           
                              tħallas lir-rikorrenti kumpens għas-somma ta’ EUR 14 438 793,21 għad-dannu kkawżat min-nuqqas tal-Kummissjoni li tħallas l-ammont korrett ta’ interessi fuq il-multa mħallsa lura għall-perijodu ta’ bejn il-15 ta’ Frar 2011 u t-8 ta’ Marzu 2016, skont l-ewwel paragrafu tal-Artikolu 266 TFUE, skont is-sentenza tas-16 ta’ Diċembru 2015, SAS Cargo Group A/S et vs Il-Kummissjoni (Kawża T-56/11) jew, fin-nuqqas ta’ dan, ammont ta’ kumpens għall-perijodu taż-żmien u bir-rata ta’ interessi li l-Qorti Ġenerali jihrilha xierqa;
                           
                        
                              (b)
                           
                           
                              tħallas lir-rikorrenti interessi bir-rata stabbiltà mill-Bank Ċentral Ewropew (BĊE) għat-tranżazzjonijiet prinċipali ta’ ffinanzjar mill-ġdid, b’żieda ta’ 3.5 % punti perċentwali, fuq il-kumpens imsemmi fil-punt (a) mit-8 ta’ Marzu 2016 sal-ħlas sħiħ, bl-interessi jkunu interessi sempliċi sal-4 ta’ Frar 2021 u interessi komposti mill-5 ta’ Frar 2021, jew, fin-nuqqas ta’ dan, li tħallas interessi fuq il-kumpens imsemmi fil-punt (a) għall-perijodu taż-żmien, bir-rata ta’ interessi u skont il-metodu ta’ kalkolu (sempliċi jew kompost) li l-Qorti Ġenerali jidhrilha xierqa.
                           
                        
            
                  —
               
               
                  tannulla d-deċiżjoni tal-Kummissjoni Ewropea tal-25 ta’ Marzu 2021 li tiċħad ir-rikors tar-rikorrenti għall-kumpens għal danni mhux kuntrattwali.
               
            
                  —
               
               
                  tikkundanna lill-Kummissjoni Ewropea għall-ispejjeż tagħha u dawk tar-rikorrenti.
               
            
         Motivi u argumenti prinċipali
      
      Insostenn tar-rikors tagħhom għad-danni, ir-rikorrenti jinvokaw motiv wieħed biss, ibbażat fuq il-fatt li l-Kummissjoni naqset li tħallas lir-rikorrenti l-ammont korrett ta’ interessi wara l-annullament tad-Deċiżjoni tal-Kummissjoni C(2010) 7694 finali tad-9 ta’ Novembru 2010 dwar proċedimenti taħt l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera fuq Trasport bl-Ajru (Każ A.39258 – Merkanzija bl-Ajru).
      Insostenn tar-rikors tagħhom għal annullament, ir-rikorrenti jinvokaw żewġ motivi:
      
                  1.
               
               
                  L-ewwel motiv ibbażat fuq il-fatt li d-deċiżjoni kkontestata żbaljat fil-liġi billi kkonstatat li t-talba tar-rikorrenti għar-responsabbiltà mhux kuntrattwali skont l-Artikolu 340 TFUE kienet preskritta skont l-Artikolu 46 tal-Istatut.
               
            
                  2.
               
               
                  It-tieni motiv ibbażat fuq il-fatt li d-deċiżjoni kkontestata żbaljat fil-liġi billi bbażat ruħha fuq l-Artikolu 85a(2) tar-Regolament tal-Kummissjoni Nru 2342/2002 biex tiċħad it-talba tar-rikorrenti għall-kumpens, fis-sitwazzjoni fejn (i) ir-Regolament Nru 2342/2002 ma kienx applikabbli fiż-żmien rilevanti, u (ii) l-osservanza mal-Artikolu 90 tar-Regolament Nru 1268/2012 (u mutatis mutandis l-Artikolu 85a(2) tar-Regolament tal-Kummissjoni Nru 2342/2002) ma tneħħix l-obbligu tal-Kummissjoni biex tħallas interessi awtomatiċi skont l-ewwel paragrafu tal-Artikolu 266 TFUE.